﻿CĂTĂLINA CHELCU* „ŞI M-AM PLĂTIT DENTR-ACEASTĂ NEVOIE”. CONSECINŢE ECONOMICE ALE RĂSCUMPĂRĂRII PEDEPSEI ÎN MOLDOVA (SECOLELE XVI-XVII)** Istoricii dreptului au argumentat influenţa bizantină asupra instituţiilor juridice româneşti, între care amintim sistemul proprietăţii, al funcţionării protimisisului, sub cele două forme: precumpărarea sau protimisisul propriu-zis şi răscumpărarea sau retractul1, în legătură cu chestiunea privitoare la consecinţele economice ale răscum- părării pedepsei, precum şi în practica judiciară românească prin mijlocirea pravilei2. Cu privire la acest aspect, se consideră că s-au folosit, pe lângă aplicarea normelor dreptului consuetudinar (obiceiul pământului), şi codice de legi scrise bizantine, prin intermediul traducerilor slavone, pravile sau nomocanoane, ce cuprindeau nu numai dreptul ecleziastic, ci şi elemente de drept civil şi penal, manuscrise sau tipărite. Între manuscrise se distinge Sintagma lui Matei Vlastares, alcătuită în 1335, tradusă în slavona sârbă în timpul ţarului Ştefan Dušan (1348) şi răspândită la bulgari, sârbi şi români şi păstrată în Moldova în 14 manuscrise slavo-române copiate pe parcursul secolelor XV-XVIII3, apoi Pravila Sfinţilor Părinţi (Apostoli) şi Canoanele Sfintelor Soboare, cuprinse în culegeri canonice ce au circulat în sbornice slavoneşti sau pravile; Nomocanonul lui Manuil Malaxos (1561-1563), care este varianta sistematică, şi nu alfabetică, a Sintagmei şi tradus de Eustratie logofătul în Pravila aleasă – Carte de îndreptare, la 1632, Hexabiblul lui Armenopol (1345), prezent, fragmentar, în nomocanoanele lui Vlastares şi Malaxos. Dintre cele tipărite, amintim Pravila mică de la Govora (1640), Direptătoriu de lege, tradusă de Mihai Moxalie, cronicarul, din porunca mitropolitului Teofil. Apoi, în tipografia mănăstirii Trei Ierarhi din Ieşi se tipări Cartea românească de învăţătură de la pravilele împărăteşti şi de la alte giudeţe. Despre acest cod de legi s-a spus că este „prima pravilă mirenească, care ar fi chemată să satisfacă nevoile judecăţilor celor profani”, spre deosebire de aceea tipărită şase ani mai devreme, în tipografia mănăstirii Govora, în scopul „judecăţilor bisericeşti”4. * Cercetător ştiinţific, Institutul de Istorie „A. D. Xenopol” al Academiei Române – Filiala Iaşi. ** Studiu finanţat din grantul CNCS – UEFISCDI, cod proiect PN-II-RU-PD-2012-3-0417. 1 Valentin Al. Georgescu, Bizanţul şi instituţiile româneş ti până la mijlocul secolului al XVIII-lea, Bucureşti, Editura Academiei, 1980, p. 200. 2 Ibidem, p. 223-286. 3 Vezi G. Mihă ilă , Sintagma (Pravila) lui Matei Vlastaris ş i începuturile lexicografiei slavo-române (secolele al XV-lea – al XVII-lea), în Contribuţii la istoria culturii şi literaturii române vechi, Bucureşti, Editura Minerva, 1972, p. 261-306. 4 Ştefan Gr. Berechet, Schiţă de istorie a legilor vechi româneşti 1632-1866, Chişinău, 1928, p. 25. 2 CĂTĂLINA CHELCU Caracterul laic al acesteia a fost remarcat de către istorici5. În a doua parte a codului de legi, pedepsele expuse aici au un caracter laic, deşi sunt prevăzute a fi aplicate şi clericilor. Iniţiativa traducerii acestui cod de legi din izvoare greceşti şi latineşti i-a aparţinut, fără îndoială, lui Vasile vodă Lupu. Sursele după care s-a făcut traducerea - de către Eustratie logofătul, cu sprijinul, se pare, al marelui teolog al lumii greceşti din acea vreme, aflat pe atunci în Moldova, Meletie Sirigul6, sau al mitropolitului Varlaam7 - au fost mai multe. Astfel, pentru această „carte de învăţătură”, s-a apelat la Legea agrară – cod penal rural alcătuit în timpul lui Justinian II Rinotmenos (685-695; 705-711) pe baza Institutelor, a Digestelor, a Codului şi Novelei acestui împărat, redată, din limba greacă, într-o traducere interpretativă –, alături de codul penal intitulat Praxis et Theoricae criminalis, alcătuit de Prosper Farinaccius (jurist italian foarte cunoscut în secolul al XVII-lea) pe baza Basilicalelor şi a scrierilor unor glosatori medievali, ambele categorii de surse având conţinuturi cu caracter laic. Aplicarea noului cod de legi în judecarea pricinilor încă de la tipărirea lui şi în tot secolul al XVII-lea a constituit un subiect amplu de discuţii între istoricii români. S-a exprimat o anume îndoială8 şi s-a vorbit despre imposibilitatea9 folosirii lui în judecăţile curente, despre întrebuinţarea ei restrânsă în raport cu obiceiul pământului10, ca şi despre aplicarea lui ad litteram11. Grupul de cercetători care au iniţiat publicarea textului său în 1961 a înclinat spre recunoaşterea aplicării dispoziţiilor juridice, chiar dacă în documentele noastre de judecată nu sunt invocate prevederi ale acesteia în argumentarea sentinţelor12. În materie de drept penal, istoricii dreptului românesc constată receptarea accentuată a dreptului penal bizantin prin intermediul textelor juridice, folosite ca forme de drept receptat în perioade istorice diferite13 şi identificată în răspunderea solidară în caz de infracţiune săvârşită colectiv, în aplicarea principiului individualizării pedepsei, în folosirea, în procedura de judecată a infracţiunilor grave a unor forme de legalitate în aplicarea pedepsei penale, adică judecarea publică de către un organ competent (sfetnici, boieri din Sfatul domnesc) şi aplicarea unei pedepse cerute de lege (pravilă)14. 5 Gheorghe Cronţ , Dreptul bizantin în Ţările Române. Pravila Moldovei din 1646, în SRdI, anul XI, 1958, nr. 5, p. 35. 6 N. Iorga, Vasile Lupu ca următor al împăraţilor de răsărit în tutelarea Patriarhiei de Constantinopole şi a Bisericii Ortodoxe, în AARMSI, seria II, tom XXXVI, 1913, p. 9; vezi istoriografia problemei participă rii lui Meletie Sirigul la alcătuirea Pravilei lui Vasile Lupu, la Gheorghe Cronţ, op. cit., p. 39. 7 Gheorghe Cronţ , op. cit., p. 40. 8 Ş tefan Gr. Berechet, op. cit., p. 28. 9 George Fotino, Influenţa bizantină în vechiul drept românesc, în Omagiu Profesorului Constantin Stoicescu pentru 30 de ani de învăţământ, Bucureşti, 1940, p. 28. 10 Gheorghe Cronţ, op. cit., p. 56. 11 Unele referiri la prevederi ale Pravilei se întâlnesc în actele de judecată din a doua jumătate a secolului al XVII-lea (vezi Cătălina Chelcu, Marius Chelcu, Pagube, furturi, despăgubiri, pedepse: între pravilă şi obiceiul pământului. Câteva consideraţii, în „Arhiva istorică a României”, Bucureşti, I, 2004, 98-108 p.). 12 Carte românească de învăţătură, ediţie critică, Bucureşti, Editura Academiei Române, 1961, p. 21. Pe coperta a doua se menţionează că această ediţie a fost întocmită de colectivul pentru vechiul drept românesc al Academiei RPR, condus de academician Andrei Rădulescu şi format din Alexandru Costin, Vasile Grecu, Vintilă Gaftonescu, Constantin Tegăneanu, Gheorghe Vlădescu-Răcoasa, Anibal Teodorescu, Gheorghe Cronţ, Radu Dimiu, Ovid Sachelarie, Gheorghe Nicolaisa. La o parte din lucrări au participat, pe lângă ei, Anicuţa Popescu şi Mircea M. Sadoveanu. 13 Valentin Al. Georgescu, op. cit., p. 180. 14 Ibidem, p. 136. CONSECINŢE ECONOMICE ALE RĂSCUMPĂRĂRII PEDEPSEI ÎN MOLDOVA 3 Se cunoaşte faptul că actele cu caracter penal ocupă, în fondul documentar al Moldovei, un loc limitat între cele scrise. Majoritatea lor sunt acte emise în urma acţiunilor juridice cu caracter civil, în care au fost consemnate cazurile când părţile se împăcau prin plata capului, nu şi pe cele când vinovaţii, neavând cu ce să se răscumpere, erau condamnaţi. Poate şi pentru că dominantă era oralitatea actului juridic propriu-zis în speţe de natură penală, plângerile şi procedura de judecată fiind, de cele mai multe ori, orale. Ca urmare, răscumpărarea vinei (compositio), practică întâlnită în spaţiul larg al medievalităţii europene centrale şi de răsărit, este cel mai des întâlnită în documente. Beneficiem de menţiuni ale unor fapte penale grave când scopul scrierii actului juridic este întărirea dreptului de stăpânire a unei moşii, vânzarea-cumpărarea alteia, litigii de încălcare a hotarelor, precum şi procesele de răscumpărare a pământului zălogit sau vândut pentru plata capului. Mai mult, studierea actelor în care este vorba despre soarta unei moşii poate duce la dezvăluiri importante, pentru că procedura răscumpărării vinei sau „plata capului” prin achitarea unor despăgubiri materiale către familia victimei, în cazurile de ucidere, sau a celui păgubit, în cazuri de tâlhărie sau furt („bucatelor păgubaşilor”) şi a amenzii penale către domnie („gloaba mea”15) a fost o practică în Moldova în Evul Mediu şi în perioada premodernă. Această practică a avut implicaţii şi în structura proprietăţii, pentru că, în lipsa numerarului necesar pentru achitarea celor două obligaţii, cei mai mulţi dintre învinuiţi apelau la zălogirea moşiilor în schimbul sumelor de care aveau nevoie16 sau la cedarea lor către oameni cu putere financiară care le cumpărau. Cu alte cuvinte, preocuparea pentru regimul proprietăţii în Moldova medievală şi premodernă a făcut să ajungă până la noi informaţii cu privire la infracţiuni şi pedepse. Între cele aproximativ 150 de documente identificate în volumele de documente editate pentru secolele XVI-XVII, multe dintre ele stau mărturie, alături de alte surse istorice, precum cele narative, ponderii pe care o luase infracţiunea de furt în Moldova între aceste două secole. Ele descriu procedura de răscumpărare a pedepsei cu moartea, în cazul furturilor „mari” sau a întemniţării, în cazul celor comune, prin care se încheie obişnuita învoială între păgubit şi făptaş, ultimul cedând celui dintâi moşia în schimbul eliberării din strânsoarea pedepsei. Fapte penale grave pot fi identificate şi în actele ce cuprind porunci ale domnilor ţării de cercetare a cazurilor de omor sau furt aduse la cunoştinţa acestuia de către victime sau rudele lor sau de către cei păgubiţi. Oamenii încercau să-și păstreze, în cazuri de omor, tâlhărie sau furt, viața sau, după caz, libertatea, iar unii dintre ei aveau această posibilitate prin punerea de chezaşi pentru plata datoriei izvorâtă din infracţiune, prin împrumutul bănesc pentru care garantau cu moşia pe care o aveau în stăpânire sau prin cedarea către un cumpărător a dreptului de stăpânire asupra pământului, în schimbul sumei de bani necesară pentru despăgubirea victimei sau a familiei sale şi pentru plata amenzii către domnie sau prin abandonarea bunului său celui păgubit şi renunţarea la dreptul de stăpânire asupra lui. Dacă apelul la zălog se făcea în speranţa recuperării garanţiei, adică a pământului zălogit, după ce fostul învinuit achita suma pe care o împrumutase pentru plata capului, renunţarea la moşie, fie prin vânzarea ei, fie prin cedarea acesteia, era însoţită de 15 Document din 25 martie 1635 (DRH, A. Moldova, XXIII (1635-1636), întocmit de Leon Şimanschi, Nistor Ciocan, Georgeta Ignat şi Dumitru Agache, Bucureşti, Editura Academiei Române, 1996, p. 85-86, nr. 70). 16 Informaţii detaliate despre practica zălogirii în Evul Mediu în Moldova şi la I. Caproşu, O istorie a Moldovei prin relaţiile de credit, Iaşi, Universitatea „Al. I. Cuza”, 1989, în care abordează din punct de vedere istoric implicaţiile politice şi social-economice ale cametei (împrumutul cămătăresc) până la mijlocul secolului al XVIII-lea. 4 CĂTĂLINA CHELCU menţiunea expresă în actul de vânzare a neputinţei de revendicare a acesteia prin apelul la preemţiune, pentru că, în astfel de cazuri, avea loc o vânzare definitivă. Drept urmare, atenţia noastră s-a îndreptat, deocamdată, asupra categoriei sociale reprezentate de stăpânii de pământ, adică asupra acelora care, în situaţii-limită, îşi permiteau să-şi răscumpere viaţa sau libertatea folosindu-se de bunurilor lor. În lucrările de istoria dreptului românesc răscumpărarea pedepsei pentru infrac- țiunea gravă comisă – numită, în sursele istorice, „greşeală mare”, „păcat”, „vină” – numită compoziţiune17 sau compoziţie18, este definită ca „înţelegerea dintre vinovat şi victimă sau rudele victimei prin care vinovatul, înţelegându-se cu ele, prin plata unei sume de bani sau darea unor bunuri (vite, pământ etc.), îşi răscumpără vina”, fiind „practicată ca instituţie de drept consuetudinar încă înaintea constituirii statelor feudale”19. Această practică juridică apare în sursele documentare cu denumirea de plata capului. Fireşte, nu vorbim despre pedeapsa capitală, care este exemplară când pedepseşte crimele politice sau le lesmaiestate. Petre Strihan şi Valeriu Şotropa, autorii vocii compoziţie din dicţionarul-sinteză Instituţii feudale din Ţările Românei, apreciază că această denumire „avea o întrebuinţare largă, cuprinzând toate cazurile de răscum- părare a vieţii (în caz de omucidere, furt sau tâlhărie), adică, pe scurt, „învoiala prin care vinovatul se salvează de la pedeapsa capitală («osânda de cap»)”, fiind practicată de toate popoarele europene în Evul Mediu20. Dacă în cazul morţii de om şi al tâlhăriei, infracţiuni sancţionate, atât după normele dreptului consuetudinar, cât şi după cel scris, adică pravila bizantină, cu pedeapsa cu moarte prin tăierea capului sau spânzurătoarea, în funcţie de statutul social al învinuitului, în cazul furtului plata capului se făcea doar în cazul furtului mare21, determinat prin valoare, prin spargere sau prin recidivă, şi a celui manifest, „furt de faţă”22. Însă şi alte cazuri de furt „mic”, cum se spune în Pravila lui Vasile Lupu23, puteau fi răscumpărate, cu voia domnului, de la executarea pedepsei, de 17 Istoria dreptului românesc, vol. I, coordonator prof. univ. dr. Ioan Ceterchi, Bucureşti, Editura Academiei, 1980, p. 430-431. 18 Petre Strihan şi Valeriu Şotropa, vocea compoziţie, în Instituţii feudale din Ţările Române. Dicționar, coordonatori Ovid Sachelarie și Nicolae Stoicescu, cuvânt înainte O. Sachelarie, introducere Valentin Al. Georgescu, Bucureşti, 1988, p. 117. 19 Istoria dreptului românesc, I, p. 431. 20 Petre Strihan şi Valeriu Şotropa, op. cit.. Există o istoriografie a compoziţiei: I. C. Filitti, Despre vechiul drept penal roman, Bucureşti, 1928; idem, Vechiul drept penal roman (schiţă). Întregiri privitoare la vechea organizare judecătorească, Bucureşti, 1934 (extras); Ioan D. Condurachi, Trăsăturile caracteristice ale vechiului drept penal românesc, Bucureşti, 1934; P. P. Panaitescu, Obştea ţărănească în Ţara Româ- nească şi Moldova. Orânduirea feudală, Bucureşti, 1964, capitolul Statutul juridic al obştii, p. 200-234; Valentin Al. Georgescu şi P. Strihan, Judecata domnească în Ţara Românească şi Moldova 1611-1831, partea a II-a, Procedura de judecată (1611-1831), Bucureşti, 1982, despre apariţia sistemului de despăgubire a pedepsei, devenirea compoziţiei ca instituţie de drept public şi conţinutul acesteia. 21 Istoria dreptului românesc, I, p. 453. În Cartea românească de învăţătură, Pricina 13, Pentru furii cari ţân drumurile fără arme, paragraful 111: „Cela ce va fura furtuşag mare, de oara dentăi să-l spândzure” (p. 67). 22 Petre Strihan, vocea furt, în Instituţii feudale din Ţările Române. Dicţionar, p. 203. 23 Carte românească de învăţătură, Pricina 12, Pravila împărătești pentru furtușaguri, paragraful 98, p. 65: „Alt furtuşag iaste mare, altul mic: dece furtuşag mare să cheamă, când iaste lucrul furtuşagului de mare preţ, sau când iaste omul învăţat într-acest meşterşug, sau când va fura de a vreun biarin, sau alt om mare de cinste, sau când va fi furat niscare dughiane cu negoţ, sau când va fi făcut scări să să sue la vreo curte domnească sau boierească, sau când va săpa casă, sau va răsipi zidiu, sau când va fi zdrobit lăcăţi şi alte multe ca acestea, sau când fură şi paţe nevoie tot satul, macar de-are fi furtuşagul cât de micşor. Furtuşag mic să cheamă iarăşi, când nu va fi făcut nice unele ca acestea, ce am scris mai sus”. CONSECINŢE ECONOMICE ALE RĂSCUMPĂRĂRII PEDEPSEI ÎN MOLDOVA 5 cele mai multe ori aceasta fiind ocna sau temniţa. De aceea ne preocupă toate situaţiile de răscumpărare a pedepsei, aşa cum le întâlnim în sursele documentare. Răscumpărarea pedepsei este, în Moldova medievală şi premodernă, un mod de rezolvare a conflictelor prin: tocmire, iertare şi împăcare; tocmirea şi împăcarea între victimă sau rudele ei şi învinuit, după ce acesta din urmă obţine iertarea din partea autorităţii judiciare a domniei reprezentat de domn sau de dregătorii săi ce aveau în atribuţii şi pe aceea judecătorească. „Deci s-au tocmit denaintea domniei mele şi s-au împăcat” – este expresia cu care se încheie actele de răscumpărare de pedepsei. Acţiunea juridică se reduce, în majoritatea cazurilor de răscumpărare a vinei, la o tocmeală, o convenţie, o tranzacţie ce are drept scop împăcarea părţilor implicate. Aceasta a fost, de fapt, o procedură de evitare a proceselor: cu toate că Havriş din Briţcani şi Petriman din Mihalcăuţi „au pârât pi Pilipovschii zicând că au ars pi o fimei şi au înecat pe o fată (subl. edit.)”, „apoi l-au iertat şi s-au împăceluit cu dânşii ca să nu aibă a-l mai pârî pe dânsul pentru această pricină mai mult”. Văzând „a lor bună voie tocmală şi învoială şi pace între dânşii”, marele logofăt autentifică, la 2 mai 1589, actul de înţelegere între cei doi24. În istoriografia dreptului românesc există opinia potrivit căreia compoziţia între părţi nu este cuprinsă în pravilele româneşti de la mijlocul secolului al XVII-lea25. Însă, în Pravila lui Vasile Lupu, Pricina 15: Pentru ceia ce fură în pizma nescui cu batjocură, paragraful 187: „Orcine va dzice că l-au iertat pârâşul pentru furtuşag ce i-au făcut, măcar de-are şi dzice pârâşul că-l iartă, nemică nu folo- seaşte aceia ertăciune să nu-l cearte ca pre un fur, daca nu iaste lucru cu cale să cunoască giudeţul pentru ce-l iartă şi atunce să creadză; că nu să iartă vinovatul dennainte giudeţului, ce pănă a-l duce la giudeţ”26. În fondul documentar moldovenesc mai cu seamă pentru secolul al XVII-lea există multe zapise care confirmă aplicarea acestei norme, mai cu seamă în cazuri de furt. Iertarea de pedeapsă prin plata capului este menţionată şi de Dimitrie Cantemir printre practicile judiciare de la începutul secolului al XVIII-lea. Astfel, cei ce comiteau omucideri sau furt „mare” „cu greu pot dobândi vreo îndurare din partea domnitorilor, afară numai dacă ucigaşul nu ajunge la vreo înţelegere cu rudele celui ucis şi aceştia nu declară în faţa domnitorului că-l iartă de pedeapsă şi că nu mai cer ca sângele să fie răscumpărat cu sânge sau moartea prin moarte. Dacă ucigaşul ajunge să obţină aceasta, poate să spere întrucâtva la îndurarea domnului, dar nu poate fi sigur că scapă cu viaţă. Căci dacă domnitorul se convinge din purtările de mai înainte ale aceluia că răutatea lui nu se poate îndrepta prin nici o pedeapsă, sau există alte pricini pentru care crede că trebuie să fie îndepărtat din mijlocul oamenilor, răspunde de obicei că acuzatorii şi rudele celui ucis pot să ierte crima pe care a săvârşit-o asupra vieţii unui om, dar că el nu poate suferi ca ucigaşii sau ticăloşii să trăiască mai departe printre locuitorii ţării şi să spurce cu puroiul lor membrele sănătoase ale acelora; ţinând seamă de acestea, pedepseşte pe răufăcători fie la moarte, fie la ocnă”27. Dar nu numai de răspunderea penală prin pedeapsa seculară se face vorbire în sursele documentare, ci și de pedepselor spirituale, ale Bisericii „ca substitut sau ca adaos al celor dintâi”. Într-o scrisoare din 11 februarie <1600> a preotului Văsiian Beuz 24 Gh. Ghibănescu, Surete şi izvoade, XXIV, Iaşi, 1930, nr. 163, p. 189. 25 Ioan C. Filitti, op. cit., p. 7. 26 Carte românească de învăţătură, p. 74. 27 Dimitrie Cantemir, Descrierea Moldovei, traducere după originalul latin de Gh. Guţu, introducere de Maria Holban, comentariu istoric de N. Stoicescu, studiu cartografic de Vintilă Mihăilescu, indice de Ioana Constantinescu, cu o notă asupra ediţiei de D. M. Pippidi, Bucureşti, 1973, p. 253. 6 CĂTĂLINA CHELCU şi a diaconului Nicolai, fiul său, către birăul şi juraţii oraşului Bistriţa cu privire la situaţia juridică a ucigaşului vărului lor este invocată „pravila” care îndeamnă la iertarea vinovatului de către semenii săi cu convingerea ispăşirii pedepsei după judecata divină: „Scriem dumitale birău de Bistriţă şi la toţi giuraţii din oraş cum am înţeles că iaste în prinsoare la dumile voastre acel om, carele au ucis pe fratele nostru. Deci noi am mărs la vlădica al nostru, la mitropolitul de Suceavă, şi la toţi preuţii de acolo den Suceavă şi am întrebat de ce au aflat la pravila nostră: cum morte derepetu morte nu să cade a face, că de aru muri câţiva vinovaţi pentru unul, cel ucis, pre dinsul nu l-aru mai învie. Deci, am lăsat noi să nu piiară acel om ce iaste la dumneavoastră în închisoare ce să-l lăsaţi să dea el samă cu sufletul său înnaintea lui Dumnedzău de moartea fratelui nostru şi de păcatele lui, iar de noi, de toată ruda noastră, iaste ertat. Deci şi dumneavoastră să faceţi pre cuvântul nostru, să-l lăsaţi la focul, să dea el samă de fratele nostru, că noi nu poftim morte dereptu morte”28. Aceeaşi concepţie despre aplicarea pedepsei capitale o întâlnim şi în prima jumătate a secolului al XVIII-lea: Bogdan, namesnic armean (starostele breslei armenilor) faţă de cel ce i-a ucis fratele, anume Nicolai, ţiganul mănăstirii Slatina, adus înaintea domnului pentru a fi judecat pentru această faptă scria, la 10 martie 1736; „[…] puindu-l domniia în temniţă şi scoţându-l la Divan, au vrut să-l piarză ca pre un ucigaş”, „m-am socotit cu firea mea şi singur m-am sfătuit ca să nu se facă moarte pentru moarte şi cu toată voia mea, înnaintea Divanului domniei, am dat şi am dăruit pre acestu ţigan, Nicolai, sfintei Mitropolii din Iaşi ca să fie drept şerbu în veci, căci am socotit că, cu moartea ce i să va face lui, moartea frăţine-mieu nu oi mai întoarce-o, iar dăruindu-l sfintei Mitropolii, cândai (adică poate, eventual) şi frate-mieu va avea parte de pomenire”29. Chiar dacă în discuţie era vorba de ucidere, tâlhărie sau, în unele cazuri, de furt ce i-ar fi adus făptaşului pedeapsa cu moarte, de cele mai multe ori părţile implicate „se tocmesc” - aidoma vânzărilor şi cumpărărilor de bunuri obişnuite - şi „se împacă” după recunoaşterea vinovăţiei. Iar când pericolul pierderii capului devenea iminent - „vâzindu că mi-a vini vreme de peiri” -, se apela la soluţia răscumpărării pedepsei - „am cădzut după dumnealui postelnicul Dumitraşco să-mi scoată capul dentr-această nevoi”30 -, prin cedarea sau gajarea moşiei împricinatului ce atrăgea, după achitarea obligaţiilor faţă de victimă sau faţă de rudele ei şi faţă de domnie, iertarea de pedeapsă. În afara faptelor de omor sau tâlhărie, pedepsite, atât după dreptul cutumiar, cât şi după pravilele tipărite de la mijlocul secolului al XVII-lea din Moldova şi Ţara Românească cu moarte, răscumpărată, cum reiese din sursele documentare, prin plata capului, în cazul furtului, plata capului devine o formulă foarte des folosită, ce presupunea atât răscumpărarea vinei în cazul furtului „mare”, când învinuitul era ameninţat cu moarte, cât şi în altele, în care pedeapsa era întemniţarea vinovatului. Astfel, o ocină este vândută, la 1627, iar cu acei bani „au plătit capul lui Gavril, fecior Dumitrei, den perire, că vrea să-l spândzure pentru căce furase 2 cai buni a lui Andonie den Avereşti ot volost Neamţu”31. Stăpânul unei moşii din Băliţeşti o vinde pentru răscumpărarea pedepsei ca 28 Suceava. File de istorie. Documente privitoare la istoria oraşului (1388-1918), vol. I, ed. Vasile Gh. Miron, Mihai-Ştefan Ceauşu, Ioan Caproşu, Gavril Irimescu, Bucureşti, 1989, p. 219-220, nr. 84. 29 Act din 10 martie 1736 (Documente privitoare la istoria oraşului Iaşi, vol. IV, Acte interne (1726-1740), editate de Ioan Caproşu, Iaşi, Editura „Dosoftei”, 2001, p. 196, nr. 274). 30 Act din 4 mai 1637, Siret (DRH, A., Moldova, XXIV (1637-1638), volum întocmit de C. Cihodaru şi I. Caproşu, Bucureşti, Editura Academiei Române, 1998, p. 81-82, nr. 83). 31 DRH, A. Moldova, XIX (1626-1628), volum întocmit de Haralambie Chircă, Bucureşti, 1969, p. 242, nr. 186. CONSECINŢE ECONOMICE ALE RĂSCUMPĂRĂRII PEDEPSEI ÎN MOLDOVA 7 urmare a furtului unui cal: „[…] de mi-am plătit capul de la cormo (curmei) prentr-on cal ci am forat a loi Crăciun de Bicani”, în prezenţa martorilor, la 22 septembrie 163232. Bejan, fiul lui Stan din târgul Adjud, „ş-au plătit capul de-nchisoare” cedându-şi moşia sa din Conţeşti păgubaşului Petrea a lui Mătcu, în urma unui furt de cai împreună cu alţii33. Tot în domnia lui Vasile Lupu, un învinuit pentru furt de „iepe turceşti” este pedepsit cu închisoarea, unde a şi murit, nevinovat, pentru ca, după moartea lui, să fie găsiţi adevăraţii făptaşi, anume „Căzacul tălhariul” „şi Prodan şi gazda lui” care au fost spânzuraţi34. La 4 mai 1637, Ştefan din Pomârla povesteşte firul întâmplărilor scurse de la furtul a patru boi ai unor rude: „[…] ei – adică rudele sale – au înblat şi au alergat pentru baguba lor şi ş-au prinsu boi petrecuţi de mini în Ţarra Leşască. Deci m-au prensu şi pre mini şi m-au pus la închisoara la Dorohoi, pre mâna postelnicului Dumittraşco. Deci m-au scos la giudeţi de m-au giudecat cu oamini buni. Deci mi s-au aflat giudeţul să-mi facă ca unui fur. Eu văzindu că mi-a venit vreme de peiri, am cădzut după dumnealui postelnicul Dumitraşco să-mî scoată capul dentr-această nevoi”35. Soluţia găsită – şi unica, în situaţia în care se găsea făptaşul - a fost vânzarea moşiei sale către marele dregător pentru a scăpa de pedeapsă. Astfel, pedeapsa este negociată și aceasta devine o practică în rândul celor ce îşi permiteau, din punct de vedere economic, acest lucru, adică al celor care deţineau pământ. Pentru buna înţelegere a funcţionării compoziţiei în practica judiciară penală românească în perioada care ne interesează sunt foarte utile concluziile istoriografiei franceze, unde se discută despre o „justiţie negociată”, o „justiţie fără vinovaţi”, în care autoritatea judiciară permitea „negocierea” şi „plata” pentru păstrarea vieţii sau redo- bândirea libertăţii celui învinuit36. Cercetarea noastră cu privire la răscumpărarea pedepsei în Moldova în secolele XVI-XVII se va concentra pe analiza sistemului acestei practici, în cadrul căruia vor fi puse la lucru, alături de sursele documentare şi narative, şi instrumentele dreptului bizantin receptat, anume Sintagma lui Matei Vlastares, capitolul ce cuprinde având la îndemână varianta slavonă din timpul ţarului Ştefan Duşan, editată, în 1906, la Belgrad, de Stojan Novaković (p. 512-524) şi Pravila lui Vasile Lupu, pentru a urmări şi impactul acestor codice de legi în sistemul juridic al vremii. Răspunderea penală a învinuitului reieşea din fapta comisă şi se stabilea în funcţie de gravitatea ei. Însă, împăcarea părților înlătura obligaţia învinuitului de a executa 32 DRH, A. Moldova, XXI (1632-1633), volum întocmit de C. Cihodaru, I. Caproşu şi L. Şimanschi, Bucureşti, 1971, p. 279, nr. 221. 33 Ibidem, p. 364, nr, 284. 34 DRH, A. Moldova, XXII (1634), volum întocmit de C. Cihodaru, I. Caproşu şi L. Şimanschi, Bucureşti, 1974, p. 104, nr. 91. 35 DRH, XXIV, p. 81-82, nr. 83. 36 Vezi Claude Gauvard, Grâce et exécution capitale: les deux visages de la justice royale française à la fin du Moyen Âge, în „Bibliothèque de l'école des chartes”, 1995, tome 153, p. 280-281, capitolul Négocier la paix; idem, La dénomination des délits et des peines en France à la fin du Moyen Âge, în Le temps des savoirs, t. 1: La dénomination, Paris, 2000, p. 205 ; Marie-Sylvie Dupont-Bouchat, Le crime pardonné: la justice réparatrice sous l'Ancien Régime (XVIe-XVIIIe siècles), în „Criminologie”, vol. 32, nr. 1, 1999, p. 31-56; Mario Sbriccoli, Justice négociée, justice hégémonique. L´émergence du pénal public dans les ville italiennes des XIIIe et XIVe siècle, în Pratiques sociale et politiques judiciaires dans les villes d´Occident à la fin du Moyen Âge, éd. J. Chiffoleau, C. Gauvard, A. Zorzi, Ecole française de Rome, 2000, p. 389-421; Xavier Rousseau, Politique judiciaires et résolution des conflits dans les villes de l´Occident à la fin du Moyen Âge, în Pratiques sociale et politiques judiciaires…, p. 497-526; Benoit Garnot, Justice et argent: les crimes et les peines pécuniaires du XIIIe au XXIe siècle, Editions Universitaires de Dijon, 2005. 8 CĂTĂLINA CHELCU pedeapsa aplicată de instanţa judecătorească. Plata capului „de la o greutate”37, „dintr-o vinovăţie”38, de la o „nevoie mare, spre pierire”39, răscumpărarea unei „fapte rele”40 îi costa pe învinuiţi sate întregi sau părţi de moşie ce intrau în stăpânirea rudelor victimei sau a păgubaşului, a unui boier ce achita obligaţiile de despăgubire faţă de victimă sau faţă de cel păgubit şi amenda către domnie sau era pusă gaj la un împrumut făcut cu acelaşi scop. În cazurile de omor, de pildă: cu „o sută cincizeci şi opt de boi şi vaci, amestecaţi şi şase sute de oi şi şapte cai şi treisprezece iepe cu mânji” fusese plătit, se spune, la 20 martie 158041, moartea unui grec într-un loc numită, ca urmare a acestei întâmplări, Valea Grecului, de către Petre Albotă mare vătav de Iaşi „şi s-a dat cap pentru cap”42; cu jumătate din satul Cucoreni, în ţinutul Hârlău, pe care o cedase fratelui său, Cristea Cucoranul, scăpase Tiron de pedeapsa capitală „pentru că i-a răscumpărat capul în trei rânduri de la pierzanie, pentru nişte morţi de oameni ce a făcut”, adică pentru a achita cheltuielile condiţionate de plata capului, se spune într-un document din 161843. Gaşpar Graţiani a dat „carte” „lui Costin vistiernicelul din Iurghiceni, ca să fie el tare şi puternic cu această carte a domniei mele să stăpânească şi să oprească de la răzeşii săi partea lui dreaptă de ocină, ce se va alege, partea lui Frim, fiul lui Bălan din Iurghiceni, pentru că i-a plătit capul de la spânzurătoare şi a dat 46 de taleri”44. Cu 140 zloţi bătuţi, cu care bani „ş-au plătitu capul lui de la Huţul şi de la Verdiş marii vătaşi din ţinutul Tutovii”, vânduse un anume Nechifor ocina sa din satul Spineni pentru a ieşi din nevoie45. Din 5 ianuarie 1622 avem mărturia unui Gligorie, învinuit într-o faptă gravă, de vreme ce îşi vinde ocina din Tătărăşeni cu 60 de galbeni de aur, bani cu care, spune el, „mi-am plătit capul de la moarte”46, iar exemple de vânzare a moşiilor celor cu putere financiară pentru a plăti despăgubirea şi amenda penală în contul învinuitului de omor continuă pe tot parcursul secolului al XVII-lea47. 37 Acte din 2 decembrie 1632 (DRH, XXI, p. 313-315, nr. 251) şi 4 decembrie 1632 (ibidem, p. 316-317, nr. 252). 38 Act din 31 ianuarie 1633 (ibidem, nr. 282). 39 Document din 24 decembrie 1595 (DRH, A., Moldova, IX (1593-1598), volum întocmit de Petronel Zahariuc, Marius Chelcu, Silviu Văcaru, Cătălina Chelcu, Sorin Grigoruţă, Bucureşti, Editura Academiei Române, 2013, nr. 149, sub tipar). 40 DRH, A., Moldova, XXV (1639-1640), volum întocmit de Nistor Ciocan, Dumitru Agache, Georgeta Ignat şi Marius Chelcu, Bucureşti, Editura Academiei Române, 2003, p. 19-21, nr. 18. 41 DIR, A., Moldova, Veac XVI, vol. III (1571-1590), Bucureşti, 1951, p. 132-134, nr. 168. 42 DIR, A., Moldova, Veac XVI, vol. IV (1591-1600), Bucureşti, 1952, p. 281-283, nr. 347. 43 Acte din 22 noiembrie 1618, Iaşi (DIR, A., Moldova, Veac XVII, vol. IV (1616-1620), Bucureşti, 1956, p. 299-300, nr. 368), 1 august 1622 (DIR, A., Moldova, Veac XVII, vol. V (1621-1625), Bucureşti 1957, nr. 214). Tiron Cucoranul şi-a găsit sfârşitul de mâna unui tâlhar, aşa cum reiese dintr-un document din 9 ianuarie 1635, în care „jeluind feciorul lui Tiron cu dovadă bună ” cheamă la judecată pe Ionaş cu, fiul lui Buchilă, „fiind tâlhar”, l-a ucis pe tatăl său, pentru a-şi răscumpăra capul. Drept urmare, domnul îi întăreşte acestuia stăpânirea pe o parte din satul Plotuneşti cedată de Ionaşcu drept duşegubină (DRH, A., Moldova, XXIII (1635-1636), volum întocmit de Leon Şimanschi, Nistor Ciocan, Georgeta Ignat şi Dumitru Agache, Bucureşti, Editura Academiei Române, 1996, p. 8, nr. 6). 44 Act din 27 mai 1619, Iaşi (DIR, XVII, IV, p. 350-351, nr. 446). 45 Act din 7125 <1616 sept. 1-1617 august 31> (ibidem, p. 35-36, nr. 51). 46 Act din 5 ianuarie 1622, Suceava (DIR, XVII, V, p. 91-92. nr. 127). 47 24 decembrie 1595 (DRH, IX, nr. 149), 13 iunie 1599, Suceava (DIR, XVI, IV, nr. 324, p. 261-261), <după 10 iulie> 1599, Suceava (ibidem, p. 364-365, nr. 328), 24 februarie 1621, Iaşi (DIR, XVII, V, p. 9-10, nr. 13), <Ante 1623 martie 28> (ibidem, p. 202, nr. 273); 8 martie 1625, Suceava (ibidem, p. 326, nr. 432), 23 iunie 1623, Bârlad (ibidem, p. 229-230, nr. 306), 1 august 1622, Dorohoi (ibidem, p. 153-154, nr. 214), 3 mai 1632 (DRH, XXI, p. 57, nr. 56), 31 august 1632 (DRH, XXI, p. 244-245, nr. 187), 2 decembrie 1632 (ibidem, p. 313-315, nr. 251), 6 februarie 1633 (ibidem, p. 366-367, nr. 287), 7 august 1634 (DRH, XXII, p. 252-253, CONSECINŢE ECONOMICE ALE RĂSCUMPĂRĂRII PEDEPSEI ÎN MOLDOVA 9 Cât priveşte furtul, din sursele documentare inventariate de noi până acum ce atestă răscumpărarea pedepsei, fie capitale, prin plata capului, fie a celei privative de libertate, de regulă, întemniţarea, a reieşit faptul că sunt acestea însumează un număr important dintre cele care dovedesc practica înţelegerii, a tocmelii între păgubit şi făptaş. Acestea sunt zapise, în care se arată că cele două părţi se înţeleg, evitându-se, în acest fel, începerea procesului, consemnându-se condiţiile tocmelii, adică „preţul” răscumpărării, un dregător a cărui competenţă judiciară i-a fost delegată de către domn autentificând actul de înţelegere sau ispisoace în care păgubit şi învinuit stau înaintea domnului ce prin „mila” sa acorda celui de-al doilea răscumpărarea pedepsei. „A patra parte din jumătatea satului Criveşti, ce este la Strungă şi a patra parte din jumătatea seliştei Găurenilor şi a patra parte din jumătatea seliştei Răvăcanilor şi a patra parte din toată seliştea Hotceşti, care sunt în ţinutul Romanului şi a patra parte din jumătatea satului Găneşti, care este în ţinutul Cârligăturii” au însemnat costul ieşirii din necazul lăsat, în vara anului 1608, fraţilor lor de către Dumitru şi Vasilie, fiii Anghelinei, ca urmare a furtului de postav în valoare de 700 de taleri de la Steţco, armean, negustor din Liov48. O vie la Dric, în podgoria de la Huşi, fusese luată de Horjea fost vornic de Huşi „de la nişte răufăcători, care acei răufăcători mult rău şi furtişag au făcut şi şi-au plătit capul cu acea vie”, pentru ca, apoi, noul stăpân să-şi răscumpere pedeapsa duşegubinei după ce „a căzut cu o femeie şi a lăsat-o însărcinată şi nu s-a putut îndrepta, ci şi-a plătit duşegubina cu acea vie”49. Furtul a doi cai „buni” urma a fi pedepsit cu spânzurătoarea, citim în catastiful satelor lui Dumitraşco Ştefan mare logofăt şi ale soţiei sale, Zinica, întocmit la 20 aprilie 1627, însă mama celui implicat în această infracţiune vinde o parte din satul Hălăuceşti, din jumătatea de jos, „şi altă parte cât ţân optu case, şi cu curţi şi cu tot venitul lor” ca să-l scape de pedeapsă: „că vrea – domnia – să-l spândzure pentru căce furase 2 cai buni a lui Andonie den Avereşti ot volost Neamţu”. Cu cei 210 taleri „au plătit capul lui Gavril, fecior Dumitrei, den perire”. Vinovatul însă recidivează: „Iară după aceia, iarăşi s-a sculat Gavril, feciorii Dumitrii, şi mi-au furat câteva unelte de suptu o şatră, şi iarăşi l-am prinsu de faţă. Deci înmă-sa iarăşi au cădzut cu boiari înaintea noastră şi l-am ertat”50. La 25 iunie 1635 se arată că Simion Pilipovschi şi soţia sa, Mărica, şi fiii lor dau jumătate din satul Şerbiceni, pe pârâul Drabişte, ţin. Hotin, lui Isar cămăraş, pentru a-i răscumpăra de la moarte pe alţi doi fii ai lor, vinovaţi de prădarea lui Isar şi de uciderea unor negustori: „[…] au jăfuit şi au prădat feciorii noştru, anume Vasilie şi frate-său, Ionaşco, pe Isar cămăraşul, la Buoreni, şi au luat de la dânsul multă avere, trei mii de lei, nr. 223), 13 octombrie 1634, Iaşi (ibidem, p. 307-308, nr. 273), 10 martie 1635 (DRH, XXIII, p. 52-57, nr. 54), 26 septembrie 1635, Iaşi (ibidem, p. 289-290, nr. 246), 14 aprilie 1636, Iaşi (ibidem, p. 458-460, nr. 398), 14 octombrie 1636, Iaşi (ibidem, p. 588-589, nr. 538), 22 ianuarie 1639, Iaşi (DRH, XXV, p. 16-18, nr. 15), 20 mai 1639 (ibidem, p. 155-156, nr. 140), 26 iunie 1639, Iaşi (ibidem, p. 168-169, nr. 154), <1639 septembrie 1 - 1640 august 31> (ibidem, p. 216-217, nr. 213), 18 septembrie 1639, Iaşi (ibidem, p. 236-238, nr. 236), <În. de 1640 (7149) decembrie 26> (ibidem, p. 495-496, nr. 511), 26 decembrie 1640, Iaşi (ibidem, p. 496-498, nr. 512), 14 decembrie 1641, Cernăuţi (DRH, XXVI, p. 258, nr. 308), 24 februarie 1646 (DRH, XXVIII, p. 240-241, nr. 299), 18 iunie 1646, Suceava (ibidem, p. 349-350, nr. 408). 48 Act din 15 iulie 1608, Iaşi (DIR, A. Moldova, Veac XVII, vol. II (1606-1610), Bucureşti, 1953, p. 167-168, nr. 217); Documente privitoare la istoria oraşului Iaşi, vol. I, Acte interne (1408-1660), editate de Ioan Caproşu şi Petronel Zahariuc, Iaşi, Editura „Dosoftei”, 1999, p. 114-115, nr. 82. 49 Act din 20 mai 1617, Huşi (DIR, XVII, IV, p. 165, nr. 203). Duşegubină pentru adulter şi în documentele din 1607 ianuarie 18 (DIR, XVII, II, nr. 92) şi 1621 septembrie 7, Târgul Trotuş (DIR, XVII, V, p. 64, nr. 80). 50 DRH, XIX, p. 241-248, nr. 186. 10 CĂTĂLINA CHELCU bani gata, şi zapise de noao mii de lei, şi l-au înpuşcat pe dânsul, şi pe alţi priiateni ai lui, neguţitori, i-au ucis. După aceia, prinzându-i, pre dânşii, i-au pus la temniţă şi au hotărât giudecata ca să piară, ca nişte făcători de rău. Deci neavându cu ce plăti capitele sale de acea faptă, căci bani au dat ei numai şapte sute şi cincizeci de lei, am dat noi, pentru greşala feciorilor noştri giumătate de sat de Şerbiceni, cu vecini, şi cu iaz, şi cu loc de moară şi cu tot venitul, ce iaste în ţinutul Hotinului, în obârşie Rădiului, pe părău Drabiştii”51. Ostahie, „fur derept”, prins şi dus la temniţă, îi este răscumpărat capul de către popa Matiiaş de la Nicoară Moţoc mare vătav de Dorohoi: „[…] deci ne-au dat popa un cal dă i-au plătit capul”52. Furtul a nouă cai este răscumpărat tot prin despăgubirea stăpânului acestora şi plata amenzii penale către domnie la 163553. Furtul a 17 stupi urma a fi pedepsit cu aducerea f ă ptaş ului „la Iaş i, la temniţă” de că tre pârcălabul de Neamţ ce judecase cazul. Însă împricinatul se roagă de dregător să-l lase „să plătească bucatele păgubaşilor şi globa mea”, adică să-şi răscumpere fapta prin învoiala, tocmirea cu partea păgubită şi cu reprezentantul autorităţii judiciare domneşti54. La 30 aprilie 1676, Antonie Ruset întăreşte lui Alexandru hatman stăpânirea asupra câtorva fălci de vie la Miroslava, cumpărate de la Martin Panica tot din Miroslava, pe care „l-au dat cu toţii vinovat, dzicând că-l ştiu ei şi mai dinainte vreme cum iaste om rău şi din copilăria lui este tot fur”. Cu banii luaţi pe vii a plătit nişte cai pe care i-a furat, scăpând, astfel, de închisoare: „şi cu ceşti bani ş-au plătit capul de la închisoare şi caii păgubaşilor”55. Şi furtul de obiecte sfinţite din biserică se putea răscumpăra. Pravila lui Vasile Lupu este foarte aspră cu cei ce săvârşesc o asemenea faptă, pedepsind-o cu moarte prin spânzurare56. Însă, o vie la Tanga şi „neşte casă” au fost cedate, la 1657, de Iacob cizmarul mănăstirii Trei Ierarhi ca duşegubină pentru că „n-au avut cu ce plăti să-şi scoaţă capul” în urma furtului „unui săcriiaş cu multe lucruri scumpe, anume: o piiatră scumpă, şi cu patru rânduri de sfinte moştii, şi bani doaodzăci galbeni de aur şi optdzăci de lei bătuţi şi alte arginturi”57. În cazuri de omor, tâlhărie sau furt „mare”, pedeapsa prevăzută atât de dreptul cutumiar („obiceiul pământului”), cât şi dreptul scris (pravila) era moartea vinovatului. Dacă nu putea să-şi răscumpere viaţa prin plata amenzii penale, „duşegubina”, acesta putea apela la oameni cu stare materială şi socială bună, care se angajau să plătească, în caz de neplată de către învinuit – devenind chezaşi –, sumele aferente. Pentru reconsti- 51 Act din 25 iunie 1635 (DRH, XXIII, p. 180-181, nr. 143). 52 DRH, XXI, p. 409, nr. 408. 53 DRH, XXIII, p. 51, nr. 52. 54 Ibidem, p. 85-86, nr. 70. 55 Documente privitoare la istoria oraşului Iaşi, vol. II, Acte interne (1661-1690), editate de Ioan Caproşu, Iaşi, Editura „Dosoftei”, 2000, p. 405-406, nr. 448. Vezi şi documentele: 15 septembrie 1585 (DIR, XVI, III, p. 289-291, nr. 352), 20 februarie 1598 (DIR, XVI, IV, nr. 249), 10 aprilie 1598, Suceava (ibidem, p. 207-209, nr. 262), 23 noiembrie <1607-1609> (DIR, XVII, II, p. 132, nr. 162), 12 iunie 1610 (ibidem, p. 301-302, nr. 401), 22 iulie 1610 (ibidem, p. 311-312, nr. 414), 5 martie 1635, Iaşi (DRH, XXIII, p. 51, nr. 52), 15 decembrie 1640, Iaşi (DRH, XXV, nr. 499), <1645 martie 31 – 1645 septembrie 10> (DRH, XXVIII, 36-37, nr. 44), 5 iulie 1645 (ibidem, p. 99, nr. 120), 20 februarie 1646 (ibidem, nr. 296), 24 februarie 1646 (ibidem, p. 364-365, nr. 299), 10 aprilie 1646 (ibidem, p. 410-411, nr. 336), 21 august 1646 (ibidem, p. 404, nr. 472), 12 iunie 1677 (Documente privitoare la istoria oraşului Iaşi, II, p. 341, nr. 475). 56 Cartea românească de învăţătură, p. 67, Pricina 13, Pentru furii cari ţân drumurile fără arme, paragraful 109: „Carele va fura den besearică vreun lucru ce va fi svinţit, macar de va fi furat atunce întăi, tot să-l spândzure”; vezi şi paragrafele 149, 152, 154 de la acelaşi capitol. 57 Document din 8 aprilie 1657 (7165) (Documente privitoare la istoria oraşului Iaşi, vol. I, Acte interne (1408-1660), editate de Ioan Caproşu şi Petronel Zahariuc, Iaşi, Editura „Dosoftei”, 1999, p. 487, nr. 428; vezi şi actul din 1 iulie 1656 (7164), ibidem, p. 481, nr. 420). CONSECINŢE ECONOMICE ALE RĂSCUMPĂRĂRII PEDEPSEI ÎN MOLDOVA 11 tuirea situaţiilor în care învinuiţii în fapte penale grave îşi puneau chezaşi pentru a nu-şi pierde viaţa sau libertatea, în raport cu infracţiunea comisă, materialul documentar este aproape inexistent până la sfârşitul secolului al XVII-lea. Cu toate acestea, nu am putut trece cu vederea această formă de răscumpărare a vinei enunţând-o, doar, folosindu-ne de concluziile istoricilor dreptului românesc asupra instituţiei juridice a chezăşiei aşa cum a funcţionat în general, atât în dreptul civil, cât şi în penal, pentru că un document scris în vara anului 1634 dezvăluie atât conţinutul acestei instituţii, cât şi evoluţia statutului proprietăţii implicate în procedura de răscumpărare a capului stăpânului ei. Relatarea evenimentelor cu privire la aceste două chestiuni începe de la anul 1594, când, în ziua de 28 ale lunii martie, din cancelaria lui Aron vodă ieşea un document prin care lui Toader Chiriac mare vameş îi era confirmată stăpânirea asupra seliştii Zorileni, cu loc de moară pe pârâul Bârlad, mai sus de târgul Bârlad, fostă „dreaptă domnească ascultătoare către târgului Bârladului, ca să aşeze însuşi acolo sat, pentru că ne-a dat nouă şase cai buni, preţuiţi pentru douăzeci de mii de aspri, la o treabă a ţării, când a venit puterea împărătească de asemenea până la târgul Iaşilor, când s-a ridicat acel lotru, care s-a numit Pătru, asupra ţării noastre, a Moldovei”58. Patru decenii mai târziu, strănepotul său, Toader, fiul lui Dumitraşco Chiriiac, împreună cu mama sa, Zamfira, se judecă pentru stăpânirea aceluiaşi sat cu Scărlet. Cum se ajunge la judecată? Din cuprinsul actului aflăm că tatăl lui Toader, anume Dumitraşco Chiriiac, urmaş al marelui vameş de la 159459, făcu mare pierdere unui turc de la care furase 150 de boi cu vaci şi 200 de berbeci în timpul lui Gaşpar vodă. Aflat în primejdie ca urmare a furtului comis, făptaşul îşi pune chezaşi pentru plata pagubei pe Gavril Mirca vornic de gloată şi pe fiul său, Dodan, aceştia garantând, potrivit regulilor chezăşiei, cu averile lor întoarcerea datoriei făptaşului, precum şi, în baza aceloraşi norme nescrise, luându-şi şi răspunderea morală pentru comportamentul adecvat situaţiei din partea lui Dumitraşco. De altfel, rolul chezaşului este specificat şi în Cartea românească de învăţătură, glava 78, paragraful 6: „Cela ce să va prinde chizeaşi dennaintea giudeţului pentru cel vinovat, nu să cheamă cumu-i mulţămeaşte”60. Cu alte cuvinte, chezaşul nu aprobă fapta penală comisă, ci doar garantează pentru învinuit. Însă, având „multă nevoie de la acel turc pentru acele vite”, făptaşul fuge din ţară, încălcând, astfel, regulile, şi îi lasă şi pe garanţii săi în „mare greutate”: datoria către turc trebuia plătită. Cum? Cei doi chezaşi vând satul ce odinioară însemnase cinstirea credinciosului boier de către domnul său, pentru a achita paguba turcului Palavozoglu. Judecata pentru redobândirea satului Zorileni de către soţia fugarului, Zamfira, fiul ei, Toader, „şi cu alte rude ale lor” începuse multă vreme în urmă, deoarece cumpărătorul satului, Scărlet, aduse înaintea lui Vasile vodă, când acesta se afla la începuturile domniei, în vara lui 1634, acte de întărire pe cumpărătura făcută de la Alexandru Iliaş, „din întâia lui domnie”61, de la Ştefan Tomşa, precum „şi de la alţi domni care au fost înaintea noastră”. Se pare că Dumitraşco Chiriac alese fuga în locul plătirii datoriei către turc nu mult după fapta sa, pentru că, pe de o parte, Scărlet cumpără în prima domnie a lui Alexandru Iliaş, adică 58 DRH, IX, p. 89-90, nr. 75 (unde cei șase cai valorau 20.000 de aspri); DIR, XVI, IV, p. 105, nr. 127 (unde cei șase cai valorau 2.000 de aspri). 59 Înaintea scaunului de judecată al lui Vasile Lupu au venit „Zamfira, cneaghina lui Dumitraşco Chiriiac, şi fiul ei, Toader, nepotul lui Andrei, fratele lui Chiriiac, strănepotul lui Chiriiac vameş” (DRH, XXII, p. 218, nr. 191). 60 Carte românească de învăţătură, p. 195. 61 DRH, XXII, p. 242, nr. 213. 12 CĂTĂLINA CHELCU între 10 septembrie 1620 şi octombrie 162162, pe de altă parte, îi reîntâlnim familia la 1623, când nevoile traiului îi determină pe membrii ei să vândă alte trei moşii din ţinutul Tutovei63. Cu 300 de galbeni ungureşti, bani buni, se vânduse satul de pe Bârlad. Dreptul de preemţiune le dăduseră rudelor făptaşului posibilitatea de a-şi redobândi moşia prin achitarea preţului satului, scop cu care se şi înfăţişează la judecată, însă, se spune în document, „ei nu au avut nimic cu ce plăti”64. Ca urmare, se ajunge la vânzarea propriu-zisă a satului chiar de către cei ce reclamă stăpânirea nedreaptă a lui Scărlet asupra satului Zorileni pentru 240 de galbeni ungureşti, bani buni: „[…] iarăşi s-au tocmit şi s-au împăcat cu sluga noastră Scărlet şi au vândut din nou (subl. n.) acel sat slugii noastre mai sus scrise, Scărlet”65. Văzând atâta cheltuială ce avuse Scărlet cu satul – preţ ş i cheltuieli de judecată de-a lungul timpului – „am vă zut că îi este lui dreaptă cumpărătură de atâţia ani (subl. n.) şi acum din nou a cumpărat şi a făcut atâta cheltuială” – 840 de galbeni, Vasile vodă îi întăreşte stăpânirea asupra satului. Se cunoaşte că, în caz de fugă, chezaşul plătea toate datoriile celui garantat66, însă nu cu preţul însuşirii şi, apoi, al vânzării pământului celui pentru care garantaseră. Probabil că tocmai vânzarea făcută de chezaşii soţului ei, nedreaptă din punctul ei de vedere, o făcuse pe Zamfira şi pe fiul acestuia, Toader, să se judece până la aşezarea firească a lucrurilor. Chiar dacă se ajunge, în final, la vânzarea satului. Aşadar, avem de-a face cu reguli de funcţionare a instituţiei chezăşiei; respectarea protimisisului la judecarea statutului unei moşii vândute de către garanţi ca urmare a nerespectării înţelegerii cu cel care a recurs la această metodă pentru a scăpa de pedeapsă; durata procesului pentru redobândirea moşiei pierdute, urmare a inexistenţei principiului autorităţii lucrului judecat. Judecata este intentată de rudele celui învinuit67, anume Dumitraşco Chiriiac, cu toate că Scărlet avea acte de întărire domneşti pentru cumpărătura făcută de la Gavril Mirca vornic de gloată şi de la fiul acestuia, Dodon. Faptele expuse mai sus constituie una din numeroasele situaţii în care absenţa princi- piului autorităţii lucrului judecat în justiţia medievală a favorizat reluarea proceselor în speranţa reintrării în stăpânirea moşiilor pierdute. Nu reluăm aici informaţii cunoscute în literatura de specialitate privitoare la normele – nescrise – ale funcţionării instituţiei garanţiei personale, la criteriile după care se alegeau chezaşii, la tipurile chezăşiei68. Ceea ce am vrut să evidenţiem au fost aspectele ce ţineau de recuperarea moşiilor de către rudele unora pe care împrejurări de viaţă îi aduseseră în postura de învinuiţi şi care au găsit mijlocul de a-şi salva viaţa sau libertatea apelând la semeni ce puteau garanta pentru înapoierea datoriei făcute ca 62 Istoria României în date, elaborată de Horia C. Matei, Florin Constantiniu, Marcel Popa, Nicolae C. Nicolescu, Gheorghe Rădulescu, sub conducerea lui Constantin C. Giurescu, Bucureşti, Editura Enciclopedică Română, 1971, p. 458. 63 DRH, A. Moldova, vol. XVIII (1623-1625), întocmit de I. Caproşu şi V. Constantinov, Bucureşti, Editura Academiei Române, 2006, p. 3-4, nr. 1. 64 DRH, XXII, p. 218, nr. 191. 65 Ibidem. 66 Petre Strihan şi Valeriu Şotropa, vocea chezăşie, în Instituţii feudale din Ţările Române. Dicţionar, p. 97. 67 Pentru folosirea termenii juridici ce denumesc părţile implicate într-un proces juridic, vezi Valentin Al. Georgescu, Judecata domnească în Ţara Românească şi Moldova (1611-1831), partea a II-a, Procedura de judecată, Bucureşti, Editura Academiei, 1982, p. 7: „În procesele civile şi, mai rar, în cele penale, reclamantul (victima) purta numele de jăluitor, pârâş, prigonitor, iar cel reclamat (vinovatul), pe cel de pârât, prigonit, învinuit (în penal) ”. 68 Petre Strihan şi Valeriu Şotropa, op. cit. CONSECINŢE ECONOMICE ALE RĂSCUMPĂRĂRII PEDEPSEI ÎN MOLDOVA 13 urmare a răscumpărării vinei. Funcţionarea instituţiei chezăşiei în Evul Mediu şi în perioada premodernă este cunoscută, chiar dacă pe baza unui suport documentar foarte redus din punct de vedere numeric, mai cu seamă atunci când se ajungea la o astfel de cale într-un complex de împrejurări ce presupuneau infracţiuni şi pedepse. Într-un număr mai mare sunt sursele ce înfăţişează situaţii în care salvarea de la pedeapsa capitală a însemnat zălogirea pământului stăpânit prin moştenire sau cumpărare. Acest lucru se va vedea şi în investigaţia noastră în cele ce urmează. „Ci i-am zălogit toată partea de ocină a noastră şi a părinţilor noştri” În multe documente în care este vorba despre o tranzacţie ce implica un împrumut pentru care cel aflat în nevoie punea zălog o bucată de pământ, tranzacţie numită, în texte, „tocmeală”, cel care zălogea „de nimeni silit, nici împresurat”, ci „de bunăvoia sa” se lipsea de moşie în favoarea creditorului său. Zălogirea bunurilor învinuitului (garanţia materială), în lipsă de numerar caracteristică epocii medievale şi a efortului material mare pe care îl presupune răscumpărarea vinei ca urmare a comiterii unei „fapte mari”, a unei „greşeli mari”, a unei „vini”, a însoţit practica garanţiei personale. Ne vom opri, deocamdată, asupra unei abordări din perspectivă istorică a implicaţiilor sociale ale împrumutului cu gaj – sau zălogul – practicat între secolele XVI şi XVII. Ipoteza de la care pornim este că justiţia penală se întemeiază pe ideea unui compromis între instituţia judiciară (laică sau ecleziastică) şi justiţiabili. Această relaţie care presupune, în mod logic, un acord, nişte concesii de ambele părţi, într-un anume context, este ilustrat de funcţionalitatea instituţiei compoziţiei sau, aşa cum aminteam mai sus, a plăţii capului şi a răspunderii colective, redusă la două cazuri: răspunderea familială în materie de hiclenie şi răspunderea solidară a obştii în cazul în care infractorul nu era prins (duşegubina). De aceea, practica zălogirii de moşii, ca mod de salvare de la pedeapsa capitală în nădejdea de a face rost de banii pentru obligaţiile ce decurgeau din plata capului, constituie o piesă importantă în reconstituirea procesului de funcţionare a justiţiei în delimitările de spaţiu şi timp menţionate, în care negocierea pedepsei devenise o practică în rândul celor ce îşi permiteau, din punct de vedere economic, acest lucru, adică al celor care deţineau pământ. Această practică a avut efecte foarte importante în structura proprietăţii, pentru că despre unii stăpâni de pământ se putea vorbi, la un moment dat, ca despre foşti stăpâni, în condiţiile în care necesarul de numerar cu care trebuiau plătite amenzile – duşegubinele – şi despăgubirea victimei sau a familiei victimei obliga la acest singur sau ultim mijloc de procurare a lui. Practica zălogirii moşiilor a fost des întâlnită în actele interne din secolele XV şi XVI, cele mai multe făcându-se ca urmare a împrumuturilor băneşti pentru achitarea impo- zitelor. Acest fapt a dus la dezvoltarea relaţiilor de credit cu camătă, practică ce „nu-şi dezvăluie decât în foarte mică măsură implicaţiile pe care actele interne din perioada următoare, a practicii cămătăreşti, le consemnează până la amănunt”69. În cercetarea noastră am constatat că gajul moşiilor, în situaţiile în care autoritatea juridică permitea răscumpărarea vinei prin despăgubirea victimei sau a rudelor ei şi plata amenzii penale către domnie, apare în documentele din secolele XV şi XVI, iar în secolul următor exemplele se înmulţesc în mod vizibil. De altfel, a fost remarcată frecvenţa redusă a actelor supuse protimisisului, de vânzare sau de zălogire, până către mijlocul secolului XVI, ceea ce a avut ca efect „o oglindire redusă a protimisisului în documentele – nu prea 69 I. Caproşu, op. cit., p. 42. 14 CĂTĂLINA CHELCU numeroase – ce ni s-au păstrat”70. Criza de numerar în Moldova, nevoia imediată de bani ce a dus la „intensificarea cămătăriei în ţară”71 şi, implicit, a gajării cu pământ a împrumuturilor, au constituit şi în cazurile de salvare de la pedeapsa cu moarte cauza înstrăinării şi a renunţării temporare72 la uzufructul moşiilor celor învinuiţi în favoarea creditorilor lor. Din aceste considerente am optat, metodologic, în cercetarea zălogirii în cazuri penale să pornim de la procesele de răscumpărare a moşiilor ce scot în evidenţă întreaga problematică a acesteia. Revendicarea moşiilor zălogite prin răscumpărare este strâns legată de chestiunea termenelor pentru care se acordau împrumuturile garantate cu stăpâniri de pământ. Însă nu întotdeauna în documente se menţionează termenele de zălogire, ci acţiunea în sine şi condiţia ca, în caz de neplată, moşia să treacă în stăpânirea deplină a creditorului prin întocmirea de „privilegii domneşti”73. La începutul secolului al XVII-lea, doi slujitori domneşti, sulgerul Savin şi diacul Costin, primesc poruncă să cerceteze o pricină pentru stăpânirea unei ocini din satul Bârjoveni, un sat pe pârâul Orbic, ţinutul Neamţ. Jeluitorul, Mihăilă, fiul lui Blaga din satul Herţeşti, învecinat cu Bârjovenii, denunţă pe Dumitru Popoţea şi pe fraţii acestuia, Ionaşco şi Ilea, că se împotrivesc la răscumpărarea ocinii respective, chiar dacă, pentru punerea în aplicare a acestui fapt, condiţiile erau îndeplinite, adică: împrumutul făcut de Mihăilă de la tatăl celor trei fraţi, anume „Popoţea cel bătrân”, pentru că nu avusese cu ce plăti o duşegubină, în schimbul căreia a pus zălog o moşie din Bârjoveni fusese restituit. Nu cunoaştem ce faptă gravă comisese Mihăilă pentru care fusese pedepsit cu acest fel de amendă: un omor, un furt mare sau una ce atenta la morala sexuală74. Amânarea de către urmaşii lui Popoţea bătrânul a intrării lui Mihăilă în posesia acestei bucăţi de pământ, „care este a lui”, a lui Mihăilă, duce la înaintarea plângerii către domnie şi, apoi, la investigarea pricinii de către cei doi slujitori ai lui Gaşpar vodă. Mai mult, în timpul cercetărilor, jăluitorul este obligat să aducă alte mijloace de probaţiune pentru recăpătarea moşiei, în afara cuvântului său, pentru că se pare că Mihăilă nu dispune şi de actul de stăpânire asupra pământului revendicat75. Ce ne interesează din documentul cu data 7128? În primul rând, o moşie din satul Bârjoveni fusese zălogită, pentru plata unei duşegubine, de către un anume Mihăilă la Popoţea cel bătrân. Prin anii 1619-1620, când la domnie se afla Gapar Graţiani, vrând să reintre în stăpânirea moşiei, cel dintâi se ridică împotriva fiilor lui Popoţea cel bătrân, pentru că aceştia refuză înapoierea acesteia. Nu se spune motivul pentru care, chiar şi după returnarea banilor împrumutaţi în timpul vieţii creditorului său, Popoţea bătrânul, Mihăilă nu reintră în stăpânirea moşiei, cu toate că, acum, la cercetarea pricinii, pârâţii recunosc că ocina „este a lui Mihăilă”, dar insistă asupra faptului că ocina „iaste pusă zălog pentru o duşegubină”. Nu ştim cum intrase reclamantul în posesia unei bucăţi din satul Bârjoveni, peste care neamul Popoţea stăpânea, aşa cum o arată documentele de 70 Valentin Al. Georgescu, Preemţiunea în istoria dreptului românesc. Dreptul de protimisis în Ţara Românească şi Moldova, Bucureşti, 1965, p. 34; „Atestările documentare devin frecvente şi înfăţişează o complexă structură a instituţiei [protimisisului], care nu putea fi o creaţie recentă, abia din a doua jumătate a secolului XVI” (ibidem, p. 47). 71 I. Caproşu, op. cit., p. 122. 72 Vezi discuţia de mai jos cu privire la caracterul zălogirii percepută drept o „vânzare temporară”. 73 Document din 23 noiembrie <1607-1609> (DIR, XVII, II, p. 132, nr. 162). 74 Pentru semnificaţia duşegubinei, vezi Petre Strihan, vocea duşegubină, în Instituţii feudale din Ţările Române. Dicţionar, p. 180. 75 DIR, XVII, IV, p. 397-398, nr. 509. CONSECINŢE ECONOMICE ALE RĂSCUMPĂRĂRII PEDEPSEI ÎN MOLDOVA 15 judecată anterioare şi posterioare acestui act pentru reîntregirea pământului stăpânit cândva76. Cercetări recente au arătat că părţi din satul Bârjoveni fuseseră cumpărate de către Seachil medelnicerul şi soţia acestuia, Mărica Măgdălina <atenţie la nume>, cumpă- raseră de la rudele lor, din partea soţiei, descendenţi din Oancea şi Ilea, ce au trăit în timpul lui Ştefan cel Mare77. Între aceste rude se aflau şi Dumitru Popoţea împreună cu fraţii săi care revendică părţi din acest sat în primele două decenii ale secolului XVII78. Nu intrăm aici înlăuntrul proceselor pentru pământ între cele două familii, întrucât nu acesta este subiectul studiului nostru. Reţinem, aşa cum s-a constatat, numeroasele procese pe care verii şi nepoţii Măricăi Măgdălina le intentează acesteia pentru a reintra în stăpânirea moşiilor lor79. Însă, aşa cum arată actul din domnia lui Gaşpar vodă, este limpede că Popoţea cel bătrân stăpânise, cândva, bucata de pământ revendicată acum de Mihăilă din Herţeşti. Cum intrase în posesia celui din urmă, nu ştim. Însă el este nevoit să parcurgă toate etapele procesului de judecată pentru recuperarea stăpânirii sale: dovedirea temeiniciei juridice cu probe80 prin mărturia colectivă, sub jurământ, cerut de reclamat, în Biserică, pe Evanghelie81, a unor boieri şi megieşi din satele Herţeşti, Micşăneşti şi Hociungi ce sunt învecinate cu Bârjovenii, în ţinutul Neamţ, adică martori cu un anume prestigiu cerut în astfel de judecăţi pentru a oferi o garanţie morală şi socială82. În cele din urmă, Mihăilă câştigă procesul. Mai mult, atacarea sentinţei stă sub ameninţarea plătirii unei amenzi de 50 de galbeni. Trebuie să menţionăm faptul că prin această judecată ne este oferit un exemplu de „spargere a obştii”83, fenomen des întâlnit la sfârşitul secolului al XVI-lea şi îndeosebi în secolul următor, pricinuit de zălogurile puse ca urmare a lipsei mijloacelor financiare de răscumpărare a vinei prin „plata capului”. Este important de menţionat faptul că, pentru cercetarea la faţa locului a unor astfel de pricini, domnul insista pe competenţa şi corectitudinea slujbaşilor săi: „v-am ales de înţelepţi şi de înţelegători”, iar hotărârea trebuind a fi luată „foarte cu driptul, nămărui să nu făţăriţi”, poruncea Vasile Lupu la 163584. În multe mărturii despre zălogirea pământului, motivul pentru care se ajunge la această soluţie – nevoia de bani necesari răscumpărării vieţii sau a libertăţii – este dublat de implicaţiile emoţionale ce decurgeau din relaţia de rudenie cu învinuitul. Neaniul căzuse „într-o nevoie mare” şi, cu toate că fraţii săi îi cunoşteau şi faptele şi tempe- ramentul, nu se îndură să-l lase pe mâna călăului, ci acceptă să îi dea acestuia moşia lor din satul Măstăcani, cu tot venitul ei, pentru a avea cu ce să-şi răscumpere fapta: 76 5 decembrie 1616 (ibidem, p. 69-70, nr. 97); 10 mai 1622 (DIR, XVII, V, p. 132-133, nr. 182). 77 Maria Magdalena Szekely, O familie de secui în Moldova: Seachileştii, în ArhGen, II (VII), 1995, 3-4, p. 20. 78 Ibidem, p. 21. 79 Ibidem, p. 20-21. 80 „Probele constituie cheia procesului” (Valentin Al. Georgescu, Judecata domnească în Ţara Româ- nească şi Moldova (1611-1831), partea a II-a, p. 26). 81 „Jurământul este proba supremă” (ibidem, p. 32); „În mod excepţional jurământul cetei era luat în bloc în biserică” (Petre Strihan şi Valeriu Şotropa, vocea martor, în Instituţii feudale din Ţările Române. Dicţionar, p. 283). 82 Petre Strihan şi Valeriu Şotropa, op. cit. 83 Ovid Sachelarie şi Valeriu Şotropa, vocea zălog, în Instituţii feudale din Ţările Române. Dicţionar, p. 520. 84 DRH, XXIII, p. 289, nr. 246. 16 CĂTĂLINA CHELCU „vădzind nevoia şi răutatea lui, nu l-am lăsat să-şi puie capul, căce ni-i frate (subl. n.), ce ne-am sculat toţi fraţii şi toată seminţiia noastră şi am dat noi toată partea noastră de ocină, câtă să va alege la sat la Măstăcani, din vatra satului, şi din câmpu, şi dintr-apă, şi-n pădure, şi-n din poienă şi din curături, cu tot venitul; l-am dat fratelui nostru, Neaniului, ca să aibă a-l vende acest loc tot, să ia preţ, să-şi plătească capul de la nevoie”85. Sursele scot la iveală şi situaţii în care făptaşul reuşeşte să plătească paguba făcută victimei, nu însă şi amenda către pârcălab. Acest lucru duce, inevitabil, la zălogirea moşiei sale pentru plata capului. Practica era atât de uzuală, încât, în actele de învoială încheiate între vinovat şi victimă sau familia victimei, dar întotdeauna cu ştirea sau cu mijlocirea dregătorului domnesc86, despăgubirea părţii vătămate apare ca o datorie ce urmează a fi plătită pentru păstrarea vieţii. Ursul, fiul Băncei din Macicăuţi, mărtu- riseşte „singur de la sine” pentru furtul a doi boi ce îi aparţinuseră lui Tiron din Izbişte care îl denunţase la pârcălabi: „[…] am căzut în mare pâră pentru că m-a pârât Tiron din Izbişte pentru 2 boi şi i-am rămas lui dator şi i-am plătit boii şi am rămas să-mi plătesc capul şi de la pârcălabi”87. Păgubaşul îşi primeşte plata, însă dregătorii nu au încasat amenda penală. Soluţia găsită nu putea fi alta decât punerea moşiei zălog, în prezenţa martorilor, cu menţiunea ca, în caz de neplată, aceasta să intre în stăpânirea creditorului. Cât priveşte sumele pentru care se punea zălog o moşie, la începutul secolului al XVII-lea, aceasta era înstrăinată, de pildă, pentru „22 taleri mari număraţi” cât ar fi trebuit să plătească cel ce furase cei doi boi despre care am arătat mai înainte88. La fel ca în cazul împrumuturilor contractate pentru plata impozitelor sau pentru achitarea unor datorii, şi cele făcute pentru a scăpa de pedeapsa capitală aveau termene de restituire a sumelor respective. Sursele istorice mai cu seamă din secolul al XVII-lea înainte arată că, pentru cei mai mulţi aflaţi la „năpastă”, plătirea „preţului” vieţii a avut duble urmări: răscumpărându-şi vina îşi păstrau viaţa, dar cu riscul de a pierde, până la urmă, moşiile zălogite. Două probleme suscită interes în acest moment al cercetării noastre: pe ce se întemeiau cererile de răscumpărare a pământului cândva pus zălog la un împrumut, venite din partea stăpânului de drept al acestuia sau din partea rudelor după moartea lui, şi ce măsură termenele de restituire a împrumuturilor făcute pentru acoperirea cheltuielilor solicitate de „plata capului” au dus la o înstrăinare definitivă a moşiilor zălogite. Înstrăinarea pământului prin zălogire era condiţionată de respectarea dreptului de protimisis, o instituţie de drept consuetudinar până la jumătatea secolului al XVIII-lea89, cu scopul menţinerii lui în cercul de solidaritate al protimitarilor90. Fie nerespectarea acestei condiţii, fie încercarea de vindere de către creditor a moşiei puse drept gaj, fără lămurirea statutului acesteia cu debitorul sau chiar vânzarea efectivă către un terţ pentru recuperarea, în acest mod, a sumei împrumutate fostului învinuit au fost cauze ce au dus la îndelungi procese pentru răscumpărarea pământului. 85 Ibidem, p. 474, nr. 413. 86 Petre Strihan, Valeriu Şotropa, vocea compoziţie, p. 117. 87 Document din 23 noiembrie <1607-1609> (DIR, XVII, II, p. 132, nr. 162). 88 Ibidem. Inventarierea sumelor împrumutate în schimbul cărora stăpânul de pământ pune zălog ocina, mai cu seamă în cazuri civile, şi, în măsura în care documentele au permis acest lucru, şi în cele penale la I. Caproşu, op. cit., p. 161. 89 Valentin Al. Georgescu, Preemţiunea în istoria dreptului românesc, p. 56. 90 Istoria dreptului românesc, I, p. 550. CONSECINŢE ECONOMICE ALE RĂSCUMPĂRĂRII PEDEPSEI ÎN MOLDOVA 17 Vremurile tulburi au fost prilej pentru săvârşirea fărădelegilor. Aşa s-a întâmplat în anii de sfârşit ai secolului al XVI-lea, atunci când aprodul Gligorie Dinga, fiul Ciorcei Dingoaie, nepotul lui Herâie logofăt, a furat „şase cai buni” de la Simion Sechil cămăraş, pe care i-a dus în Ţara Românească. Faptele sunt relatate într-un act datat 159<8> (710<6>) februarie 20. „Preţul” vieţii sau al libertăţii făptaşului, după cum era şi voia judecătorului, a fost stabilit la 12.000 de aspri, sumă ce echivala, potrivit aceluiaşi document, valoarea cailor furaţi. În acele împrejurări, ca să scape de pedeapsă, neavând propriile resurse financiare, făptaşul a ales împrumutul pentru care a pus drept gaj jumătate din satul Gocimani, pe pârâul Orbic, cu loc de moară şi de iaz, „până când [Gligorie Dinga] îi va da aceşti mai sus scrişi bani, 12.000 de aspri”91. Fireşte că gândul aprodului era la păzirea capului când „a căzut şi s-a rugat de pan Simion Séchil cămăraş ca să ţină această mai sus zisă jumătate de sat”92, pentru că alt motiv mai întemeiat decât ieşirea din marea nevoie în care se afla aprodul Gliga nu putem imagina. Nu se precizează însă termenul de restituire al banilor, dar deducem că făptaşului nu i-a fost lăsat prea mult timp să îi returneze, pentru că, potrivit aceluiaşi document, creditorul intra în stăpânirea ocinii zălogite ca urmare a neputinţei achitării sumei împrumutate de către sora, respectiv soţia lui Gligorie Dinga care, între timp, murise, probabil în timpul domniei lui Aron voievod sau puţin înaintea acesteia93. Ca să reintre în posesia moşiei Gocimani, celor două femei li se dă răgaz timp de patru săp- tămâni să plătească în jur de 90 de galbeni94 cât valora în monedă de aur suma împrumutată. Nedând banii „când a fost la zi”, domnul hotărăşte ca zălogul să intre în stăpânirea lui Simion Sechil cămăraş, în schimbul achitării de către acesta a contravalorii reale a acelei moşii, adică adăugând încă 8.000 de aspri la cei deja împrumutaţi95. Cu alte cuvinte, cuantumul amenzii întrecea posibilităţile datornicilor de achitare a împrumutului, de vreme ce se ajunge la soluţia înstrăinării definitive a moşiei, iar termenul de restituire fusese enunţat mai mult formal, cum s-a întâmplat şi în alte cazuri, aşa cum se va vedea mai departe. Două luni mai târziu îi sunt confirmare lui Simion Sechil cămăraş mai multe stăpâniri, printre acestea numărându-se şi moşia zălogită de Gliga aprodul. Din cuprins reiese cu claritate durata proceselor pe care urmaşii acestuia erau îndreptăţiţi să le poarte pentru răscumpărarea pământului: „înaintea lui Aron Vodă şi înaintea lui Răzvan”96 se înfăţişaseră la judecată, iar acum, la 1598, şi înaintea lui Ieremia Movilă. Chestiunea termenului până la care învinuitul trebuia să plătească creditorului suma datorată ridică o întrebare al cărei răspuns îl căutăm în documentele vremii: este vorba despre un termen fix sau despre unul ce devine, după „voia judecătorului”, aleatoriu? În cazul împrumuturilor cu camătă, de pildă, neputinţa restituirii lor şi din 91 20 februarie 1598, Suceava (DIR, XVI, IV, p. 189-191, nr. 249; acelaşi document a fost datat în DRH, A. Moldova, vol. IX, p. 362-367, nr. 293 astfel: 159<8> (710<6>) februarie 20, Suceava). 92 DRH, IX, p. 366, nr. 293. 93 Gligorie Dinga a fost aprod între anii 1580 şi 1598 (DIR, A. Moldova, Veacurile XIV-XVII (1384-1625), Indicele numelor de persoane, întocmit de Alexandru I. Gonţa, ediţie îngrijită şi cuvânt înainte de I. Caproşu, Bucureşti, Editura Academiei Române, 1995, p. 261). 94 Deprecierea continuă a asprului în raport cu moneda de aur a dus, la sfârşitul anilor '80 ai secolului XVI la echivalenţa 1 galben = 130 de aspri (M. Berza, Haraciul Moldovei şi Ţării Româneşti în sec. XV-XIX, în SMIM, II, 1957, p. 14). 95 Potrivit estimărilor făcute de M. Berza, op. cit., apreciem că 20.000 de aspri la vremea aceea erau echivalentul a 150 de galbeni. 96 DIR, XVI, IV, p. 207, nr. 262; DRH, IX, p. 415, nr. 318. 18 CĂTĂLINA CHELCU cauza termenelor scurte97 stabilite odată cu zălogirea ocinilor ducea, de obicei, la înstrăinarea acestora. Informaţii oferite de surse arată că unele scadenţe erau, de fapt, somaţii şi ofereau creditorilor prilejul de a intra în stăpânirea deplină a zălogului98. Alteori, reluarea judecăţilor cu acelaşi obiect însemna stabilirea tot atâtor scadenţe. La 20 septembrie 1632 se arată că Olena, soţia lui Drăgan Mălai, împreună cu cei patru copii ai săi, „în dzilele lui Gaşpar vodă, au pus zălog în dooaî săptămâni giumătate de sat de Blişcenăuţi şi a patra parte din Zubriceni, în ţânutul Hotinului” la călugării de la mănăstirea Sf. Sava, înaintea egumenului Galaftion şi a întreg soborului, pentru „100 de galbeni, bani buni, de ş-au răscumpărat de la pierdzare pre un ficior a ei, Samson”. Însă, egumenul le-a „pus dzi de vreo dzece ori şi am aşteptat şeapte ai, până în dzilele Radului vodă, în domniia a dooaî”. Deci – spune egumenul mai departe –, „deaca am vădzut că stau banii pietori a sveati mănăstiri şi au fost luat banii cu camătă, de s-au pus camăta întocmai cu capetele, noi i-am strânsu. Deci au mai dat dentr-acea sută de galbeni, au dat 30 ughi, iar pentru 70 de galbeni şi pentru acea camătă ei ş-au lăsat satele piitoare”99. Plătirea doar a unei treimi din totalul împrumutului nu îi mulţumeşte pe călugări. De aceea, pentru reîntregirea sumei cu care, cu douăzeci de ani mai înainte, îl scăpaseră de la moarte pe fiul Olenei, apelează la soluţia cea mai la îndemână, adică vânzarea moşiei cu care a fost gajat împrumutul. În cazul de faţă, se ajunge la această soluţie pentru că şi călugării erau presaţi de alt creditor, de la care luaseră bani cu aslam100. În acest punct al cercetării ajungem la o chestiune atinsă în cuprinsul acestui studiu, şi anume la capacitatea juridică a creditorului de a vinde zălogul, în condiţiile nerespectării tuturor etapelor de răscumpărare a pământului. Vânzarea nu o făcuse egumenul la întâmplare, ci rudei soţului Olenei, anume Gheorghe Jora pârcălab, vărul lui Drăgan Mălai, „ca să nu cumpere alţi oameni străini”101. Alexandru vodă Iliaş constată însă că vânzarea doar cu respectarea dreptului de întâietate nu este suficientă, ci este nevoie de acordul celor ce stăpâniseră moşia până a fi zălogită: „deci legea au zâs că de vor vrea de bunăvoia, ei – adică Olena şi fiii ei – să întoarcă acei 70 de galbeni călugărilor, iar călugării să întoarcă Jorăi ce vor hi luat de la dânsul”102. Însă cele trei termene şi încă patru săptămâni „peste zi” trecuseră, iar rezultatul nu a fost altul decât vânzarea deplină a moşiilor rudei lor, Gheorghe Jora. Încălcarea termenului de plată stabilit de comun acord între cele două părţi la încheierea tranzacţiei, ca urmare a aceleiaşi neputinţe pentru care se ajunsese la această soluţie, în numeroase cazuri, a dat posibilitatea creditorilor să vândă moşiile cu care se garantaseră împrumuturile103. Faptul că, chiar şi după douăzeci de ani, cum este şi cazul mai sus discutat, cei ce au recurs la acest mijloc de a ieşi din nevoia ce căzuse asupra lor sau urmaşii lor îi cheamă la judecată pe cei ce intră în stăpânirea moşiei pe care o zălogiseră fără a li se cere acordul, arată că, atâta vreme cât încă mai exista speranţa răscumpărării, zălogirea nu era considerată o vânzare, chiar şi după expirarea terme- nului iniţial, ci o componentă a convenţiei prin care, cândva, făcuseră un împrumutaseră 97 I. Caproşu, op. cit., p. 154. 98 Vezi mai sus despre cei 12.000 de aspri ce trebuiau achitaţi în patru săptămâni. 99 DRH, XXI, p. 271-272, nr. 216. 100 Ibidem, p. 357, 359, nr. 280. Prin aslam se identifică înţelesul de dobândă excesivă, „grea camătă”, sau „grea dobândă” ce începe să fie folosit încă din ultimul sfert al secolului al XVI-lea (I. Caproşu, op. cit., p. 44). 101 Ibidem. 102 Ibidem, p. 272, nr. 216. 103 Ovid Sachelarie, Valeriu Șotropa, vocea zălog, în Instituţii feudale din Ţările Române. Dicţionar, p. 520. CONSECINŢE ECONOMICE ALE RĂSCUMPĂRĂRII PEDEPSEI ÎN MOLDOVA 19 şi care, la un moment dat, va putea fi înapoiat. Această stare de lucruri a fost încurajată chiar de autoritatea judiciară supremă, prin procesele ce se reluau odată cu schimbările de domni, făcând imposibil ca principiul autorităţii lucrului judecat să îşi găsească aplicabilitate în Moldova medievală şi premodernă. Pravila lui Vasile Lupu cuprinde un paragraf ce este convingător pentru ni cu privire la statutul zălogului în această perioadă: Se spune aşa în glava Pentru cei ce găsesc vreo comoară pre locul şi pre hotarul său, sau pre hotarul besearecii, sau pre loc domnesc, cui să va cădea privitoare şi la comportamentul celui ce găseşte un tezaur în cuprinsul unei bucăţi de pământ zălogită: „De să va prileji cineva să aibă pre mâna lui o comoară, va împărţi cu stăpânul locului de vreame ce să cheamă c-au găsit, ca şi cum are fi într-un loc străin” (subl. n.)104. Prin urmare, gajul este un bun temporar pentru cel ce îl deţine şi împarte produsele pe care le obţine cu stăpânul acestuia. Multe pricini pentru răscumpărarea moşiilor zălogite au fost judecate de Vasile vodă Lupu. Paul de Alep reţinuse din călătoria sa în Moldova că domnul îşi rezervase ziua de sâmbătă „pentru judecarea tâlharilor”, condamnând la moarte pe unii, eliberându-i pe alţii105. Nu ştim unde ar fi văzut sau de unde ar fi avut cunoştinţă episcopul sirian de existenţa „condicilor de judecată”, într-un număr foarte mare, în care să fi fost înscrisă sentinţa condamnării la moarte a „peste paisprezece mii de hoţi”106. Aşa cum menţionam la începutul acestui studiu, actele cu caracter penal s-au păstrat într-un număr destul de restrâns, cele mai multe evidenţiind acceptarea compoziţiei în cazuri de infracţiuni grave, cum erau omorul şi tâlhăria. De altminteri, şi editorii jurnalului de călătorie al episcopului sunt suspicioşi în privinţa numărului condam- naţilor la pedeapsa capitală, dar remarcă similitudinile observaţiilor lui Bakšić despre încercarea acestui domn de a eradica fenomenul infracţional în Moldova107: deplasarea în siguranţă a episcopului de Sofia şi primului vizitator apostolic al ţinuturilor moldovene în toamna anului 1641 a fost posibilă „deoarece a stârpit aproape din toată ţara pe răufăcători şi nu încetează de a-i urmări pentru a-i stârpi cu totul”108. Despre siguranţa călătoririi prin Moldova, exceptând „locurile de margine dinspre Transilvania şi dinspre tătari”, ca urmare a aceleiaşi preocupări de pedepsire a răufăcătorilor scrie şi Marco Bandini109, reţinând principii moderne în împărţirea dreptăţii de către domnul Moldovei: „Eu nu consider persoana, ci dreptatea, nu lucrul, ci legea”110, ar fi fost spusele lui Vasile vodă într-un dialog cu dregătorii săi ce încercau să îi tempereze spiritul justiţiabil transpus în practică, potrivit aceluiaşi episcop aflat vreme de şase ani în Moldova (din 1644 până în 1650), cu numeroase condamnări. Spre deosebire de relatările călătorilor străini în legătură cu practica judiciară penală în Moldova în timpul domniei lui Vasile Lupu, în actele de cancelarie condamnări la moarte pentru fapte grave sunt pasager menţionate și aceasta tot în acte ce priveau statutul unei moșii la clarificarea căruia trebuia adus în discuție și istoricul acesteia. De pildă, dintr-un act pentru stăpânirea unei părţi din satul Pogoceni lui 104 Carte românească de învăţătură, p. 87. 105 Călători străini despre Ţările Române, VI, vol. îngrijit de M. M. Alexandrescu-Dersca Bulgaru şi Mustafa Ali Mehmet, Bucureşti, 1976, p. 55. 106 Ibidem. 107 Ibidem, nota 241. 108 Călători străini despre Ţările Române, V, vol. îngrijit de Maria Holban (redactor responsabil), M.M. Alexandrescu-Dersca Bulgaru, Paul Cernovodeanu, Bucureşti, 1973, p. 225. 109 Ibidem, p. 342. 110 Ibidem. 20 CĂTĂLINA CHELCU Procopie Focea, aflăm despre osândirea la moarte prin spânzurare a tâlharilor Căzacul şi Prodan, precum şi a celui în casa căruia au fost găzduiţi, anume Ion Oni din acelaşi sat. Potrivit documentului datat în domnia lui Vasile Lupu, <1634 aprilie – 1653 iulie>, condamnarea celor trei veni, însă, prea târziu pentru tatăl lui Procopie Focea, anume Vasilie Focea, presupus făptaş al furtului a nouă iepe turceşti şi care „au şi murit în temniţă şi n-au fost vinovat şi încă i s-au luat şi bucatili pentru plata iapelor”111. De aceea, studiul nostru s-a îndreptat asupra valorificării informaţiilor cuprinse în sursele documentare interne privitoare la acţiunea penală şi procesul ce rezultă din ea, solu- ţionată, cel mai adesea, prin compoziţie. De pildă, la 28 aprilie 1638, Vasile Lupu porunceşte lui Silion din Vlădeşti să aleagă părţile de ocină ale unor răzeşi din satul Iurghiceni, zălogite lui <Dumitru> Buhuş vistier şi să le predea acestuia pentru că nu îi plătiseră banii împrumutaţi spre a plăti o moarte de om făcută în hotarul lor. Hotărârea domnului în acest caz de răspundere colectivă în cazul infracţiunii de omucidere, urmată de zălogul asupra pământului pentru că răzeşii nu au avut cu ce plăti, având şi „strânsoare” din partea lui Dumitraşco Şoldan mare vornic al Ţării de Jos, a fost luată ca urmare a întârzierii achitării datoriei, adică a depăşirii termenului stabilit iniţial: „Deci, pentru acei bani, ei toţi ş-au pus zălog părţile lor de ocină toate den hotarul satului Iurghicenilor şi ş-au pus dzi an, la Simpietriu, să-i dea banii; şi până acum nice un ban nu i-au mai dat; iată că vine altu Simpietriu”112. Sau gajul asupra unei părţi din satul Săpoteni pus de către Ionaşco Puşculeţ la popa Mătiiaş şi la fiii săi, pentru că acesta „căzuse într-o faptă rea”, creditorii săi dând „doi cai şi i-a scos capul de la Nicoară Moţoc pârcălab”113. Sursele documentare publicate, parcurse până acum, despre răscumpărarea pecuniară a vinei ce obliga la gajarea moşiilor sunt, aşa cum reiese din investigaţia noastră de până acum, foarte puţine la număr, caracteristică ce se păstrează şi pentru perioada de până la sfârşitul secolului al XVII-lea. Dintr-un act datat <cca 1660-1664>, aflăm că Mihalache, fiul lui Ionaşco vornicul, întoarce lui Pavle din Olăneşti, lui Tiron din Micleşti şi lui Răzvan zece pământuri din Greblă, partea lui Hălmaciu, care fusese zălogită la tatăl lui din satul Dolheşti, pentru o moarte de om, şi primeşte de la aceştia 10 ughi114. Un alt document, din 15 mai 1671, dezvăluie faptul că o parte din moşia Mamorniţa fusese sub zălog mănăstirii Putna vreme de 50 de ani tot pentru o moarte de om115. Aflat „la nevoie şi la închisoare în turnu”, Grigorie Romăşcel împrumută, la 12 iunie 1674, 30 de lei, punând gaj pentru înapoierea datoriei moşiile sale din satele Oniceni, cu vecini, cu tot, şi Roşiori. Speră ca aceasta să se întâmple „în doao luni”, mai cu seamă pentru că şi creditorul său i-a luat „de la un negustoriu cu camătă”, în caz de neplată moşiile să fie „pieitoare”116. Apoi, într-un rezumat, datat <cca 1683-1685>, aflăm despre un Vasilache, care pune zălog un pământ din Bucureşti, 24 de paşi, pământul lui Poponel, alăturat cu hotarul Săsăşti, pământ care a fost zălogit la el pentru că l-a plătit de o moarte de om, hotărându-se, în prezenţa martorilor, ca, după ce va da fiul lui Poponel cei doi orţi pentru care l-a zălogit, acesta îşi va putea lua pământul 111 DRH, XXII, p. 104-105, nr. 91. 112 DRH, XXIV, p. 322-333, nr. 328. 113 DRH, XXV, p. 21, nr. 18. 114 Catalogul documentelor moldoveneşti din Arhiva Istorică Centrală a Statului, vol. III, 1653-1675, Bucureşti, 1968, p. 146, nr. 617. 115 Ibidem, p. 434, nr. 2066. 116 Documente privitoare la istoria oraşului Iaşi, II, p. 382, nr. 417. CONSECINŢE ECONOMICE ALE RĂSCUMPĂRĂRII PEDEPSEI ÎN MOLDOVA 21 înapoi117. Găzduirea tâlharului era pedepsită, în Pravila lui Vasile Lupu, ca şi fapta condamnabilă a hoţului sau, în cazul adăpostirii unor „tălhari de drum”, „certarea” era moartea118. „Căzut”, în 1681, „la o nevoie, căci m-au pus Corne tălhariul gazdă”, Pricopie, feciorul lui Lazăr şi a Gaftii din Cavadaneşti, pune zălog la Nicolae Racoviţă mare logofăt părţi de moşie ale lui şi ale nepotului său, Costandin, pentru 20 de lei cu care să-şi vina119. Concluzii Neputinţa de a plăti despăgubirea părţii vătămate şi amenda penală aferentă statului pentru răscumpărarea capului celui învinuit a dus la înstrăinarea stăpânirii învinuitului sau a rudelor sale, dacă acestea erau dispuse să renunţe, temporar, la dreptul lor de stăpânire. Lipsa banilor a determinat constrângerea de plată în natură a păstrării vieţii sau libertăţii împricinatului. Procesele, scurte sau îndelungate, de recuperare a moşiilor zălogite se terminau, adesea, cu o vânzare propriu-zisă a moşiilor către creditorii celor aflaţi, la un moment dat, la ananghie, pentru că foştii stăpâni sau rudele supravieţuitoare nu dispuneau, din nou, de resurse financiare. Ca urmare, expresia următoare este des întâlnită în actele ce dovedesc răscumpărarea vieţii: „cu altă n-au avut cu ce să plăti (…), capul, şi au luat acea ocină”120. Pentru unii dintre cei ce creditaseră pentru răscumpărarea vieţii sau a libertăţii vreunui vinovat, înstrăinarea moşiilor prin zălogire însemna mai curând o vânzare, definitivă, de vreme ce recla- manţii ce încearcă, la un moment dat, să răscumpere moşia cu care gajaseră împrumutul sunt nevoiţi să apeleze la mijloace probatorii extreme: jurământul în grup, în biserică, pe Evanghelie. În cazul chezăşiei, în caz de nerespectare a regulilor de funcţionare a celor două instituţii, afectată era proprietatea celui vinovat: chezaşii puteau vinde o moşie a acestuia, iar plătitorul cheltuielilor de răscumpărare a vieţii făptaşului devenea, de fapt, creditor al său, acceptând, în schimbul ajutorului pe care i-l dă împricinatului, o garanţie materială, în speţă o stăpânire de pământ – moşii întregi sau părţi de moşie. Zălogul în cazul comiterii de infracţiuni funcţiona aidoma celui practicat în cazurile „civile”, adică pentru achitarea unor impozite sau a cametei. De aici şi folosirea aceluiaşi limbaj în rezolvarea cazurilor ce impuneau pedeapsa capitală sau pedeapsa privativă de libertate. Compoziţia sau plata capului a fost un mod de rezolvare a conflictelor cu importante implicaţii în statutul proprietăţii şi prin practica zălogirii. Tocmeala, înţelegerea părţilor implicate în conflict, cu arbitrajul domnului sau al dregătorilor săi, presupunea, din partea învinuitului, renunţarea la bunul cel mai de preţ în Evul Mediu, adică pământul, cu puţine şanse de răscumpărare a acestuia. Aşadar, iertarea de pedeapsa cu moarte nu înlătura o altă „pedeapsă”: pierderea pământului. 117 Catalogul documentelor moldoveneşti din Arhiva Istorică Centrală a Statului, vol. III, 1676-1700, Bucureşti, 1970, p. 190, nr. 811. 118 „Cela ce va priimi în casa lui fur sau tălhariu cu lucrure de furtuşag, să va certa ca şi furul; iar de va priimi pre om sau furtuşagul numai aşea sângur, să va certa după voia giudeţului” (Carte românească de învăţătură, p. 189, Certarea ce vor lua ceia ce primăsc în casele sale furi şi tălhari, glava 76: 1); „Cela ce va priimi în casa sa tălhari de drum, ca pre un tălhariu să-l cearte cu moarte” (ibidem, glava 76: 2). 119 N. Iorga, Anciens documents de droit roumain, II, Paris - Bucarest, 1931, p. 1, nr. VII. 120 DRH, XXIII, p. 185, nr. 147. 22 CĂTĂLINA CHELCU “AND I PAID FOR THAT NEED”. ECONOMIC CONSEQUENCES OF REDEMPTION PENALTY IN MOLDOVA (XVI-XVII) (Summary) Keywords: Buying back estates that were lost as securities because of the impossibility to pay a criminal fine and other expenses meant to ransom someone's head must be analysed according to the historical context. The length of the trials concerned with this matter is justified especially by the claimants' desire to recover their inherited land. The impossibility to pay the damages to the injured party and the criminal fine for the State corresponding to the ransom of the accused, led to the alienation of the property or of that of the relatives, if they were willing to give up, temporarily, their ownership rights. The lack of money resulted in constraints to pay in kind the life of the accused. The trials, short or long, for the recuperation of pledged estates ended often with a proper sale of the estates to the creditors of those who, at one point, are in real troubles because the former owners or the surviving relatives did not hold, again, the necessary financial means. For some of those who gave credit for the ransom of the life or liberty of some defendant, the alienation of the estates by pledges was finally a sale, as the plaintiffs, trying at one point to get the pledged estate, needed to appeal to extreme probationary means: swearing on the Bible in church, in groups. In the case of pledges, in case the unwritten rules of the two institutions were not observed, the property of the defendant was affected: the guarantors could sell one of his estates and the one who paid the ransom expenses for the life of the defendant became in fact his creditor, accepting for his help a material guarantee from the accused, in this case the ownership of an estate – an entire one or part of it. The pledge in case of crimes was working just like the one practiced in the “civil” cases, that is for paying taxes or for usuries. Hence the utilisation of the same language in solving cases that involved the death penalty. The ‘composition' or the sum paid for one's head was a way to solve conflicts, with important outcomes in the status of property by pledges. The bargaining, with the agreement of the parties of the conflict and with the mediation of the prince or of his governors, involved, from the accused, a renunciation to the most valuable good of the Middle Ages, i.e. the land, with few chances to buy it back. Therefore, being pardoned of the capital punishment did not exclude another “penalty”: losing one's land.